Merkez û qezaya Karazî yê Amedî de saetanê serê sibayî de operasyonê qirkerdişê sîyasîyî ameyî kerdene. Hemserekê MEBYA-DERî zî tede xeylêk kesî ameyî destbendkerdene.
Hemserekê MEBYA-DERî Yuksele Almas û Şehmus Karadag Îdarekara DBPyî ya Amedî Hatîce Guneş, Îdarekarê DBPyî yê Baglarî Tahîr Gul, Hemsereka HDPyî ya Peyasî Hanime Altindag. Îdarekarê HDPyî yê Baglarî Fetullah Işiktaş, Îdarekaro verên ê HDPyî yê Sûrî Murat Uzgun, Îdarekaro verên ê HDPyî yê  Bajarî Hafiz Işik, Babîyê Wekîla HDPyî ya Amedî Dersim Dage û Îdarekarê MEBYA-DERî Zekî Dag, Îdarekarê Komele Maya Haştîye Hatune Aslan (71) Meryeme Soylu (79), Endama Komele Ayşe Çelikbilek û Îdarekaro verên ê MEYA-DERî  Muzaffer Ulaş ameyî destbenkderdene.
Polîsan eşt banê MEBYA-DERî zî ser, berê ci şikit û tede 7 saetî cigêrayîş kerd. Polîsan bi îdîyaya ''qerarê mîyanîye'' esto derheqê sereştişî de zanayîş avûkatan nêda.
